HK Spartak Dubnica nad Váhom v sezóne 1997/1998

HK Spartak Dubnica nad Váhom v sezóne 1997/1998: Po tom čo klub HK Spartak Dubnica nad Váhom do 1. hokejovej ligy SR, odišlo z jej kádra mnoho hráčov. Dvaja najproduktívnejší hráči Milan Pažítka a Róbert Tomík, ale tiež aj ďalší skúsení hráči, ako útočníci Martin Madový a Marek Tatar a obranca Ján Kobezda. Do 1. hokejovej ligy vstúpil klub s úplne novou brankárskou dvojicou. Keďže mal za úlohu vybojovať opätovný postup do Extraligy, tak za odchádzajúcich hráčov musela prísť adekvátna náhrada. Mužstvo tak doplnili Patrik Luža, Marián Uharček, Patrik Krišák a niekoľko ďalších. Káder bol ďalej doplnený o vlastných juniorov, ktorí sa objavovali v seniorskom mužstve už počas minulej sezóny.

Zmena farby domácich dresov 
Do 1. ligy vstúpila Dubnica už bez domácej oranžovej farby, ktorá bola zamenená za bielu. Prvky na drese ostali rovnaké ako v minulej sezóne, čiže bielo-čierne plamene namiesto pásov. Keďže dresy boli biele, tak na nich boli už len dve farby. Prilby ostali biele a nohavice čierne. Na domáce stretnutia tak Dubnica nastupovala v kombinácii dvoch farieb, bielych dresoch s čiernymi prvkami. Dresy v ktorých hrávala Dubnica zápasy u súperov ostali v nezmenenej forme, čiže tmavomodré dresy s bielo-čiernymi plameňmi.

Tabuľka po Základnej časti

Káder

 

 Zmeny v kádri:
 odchody:  Ján KOBEZDA (Dukla Trenčín - Extraliga SR), Róbert TOMÍK (HC Slovan Bratislava - Extraliga SR), Marcel HANZAL (Martimex ZŤS Martin - Extraliga SR), Milan PAŽÍTKA (EV Ravensburg – 2. liga juh – Nemecko), Martin MADOVÝ, Marek TATAR (obaja 1. EV Weiden – 1. liga juh – Nemecko), Milan KOSTOLNÝ, Tibor TATAR (obaja na ZVS, HC Dukla Senica – 1. hokejová liga SR), Peter JANÍK (HC Polygón Prievidza – 1. hokejová liga SR), Michal Vrábel (ŠHK Danubia 96 Bratislava – 1. hokejová liga SR), Miroslav SIVÝ, Ľuboš STRAPKO, Milan FURO (všetci ŠK Matador Púchov – 1. hokejová liga SR), Peter BOHUNICKÝ (Sault Ste Marie Geyhounds OHL– Kanada), Mário KAZDA (na ZVS do HK VTJ MEZ Michalovce - 1. hokejová liga SR), Michal KOBEZDA (na ZVS do HK VTJ Levice – 2. hokejová liga SR), Roman ČUNDERLÍK, Tomislav ČÁNI (obaja koniec aktívnej činnosti)
 príchody:  Marek MASTIČ, Patrik LUŽA (obaja HC Slovan Bratislava - Extraliga SR), Jaroslav BRŇO (HK ŠKP Žilina - 1. hokejová liga SR), Marián UHARČEK (Dukla Trenčín - Extraliga SR), Marek HARAZIM (HC Nový Jičín – 2. liga ČR – Česko), Marián ČMEĽ (HK VTJ Spišská Nová Ves - Extraliga SR ), Peter KOTLÁRIK (HC Dukla Senica – 1. hokejová liga SR), Ernest BARÁTH, Martin CINGEL (obaja ŠK Matador Púchov – 1. hokejová liga SR), Michal BELICA, Peter FABUŠ, Ján ŠIMKO (všetci prechod z juniorov HK Spartak Dubnica nad Váhom - Extraliga juniorov SR)
 príchody počas sezóny: 
 v úvode sezóny: Patrik KRIŠÁK, Peter VAŠČURA, Jozef PETROVIČ (všetci HK ŠKP Poprad - Extraliga SR), Roman MACOSZEK (HKM Zvolen - Extraliga SR)
 počas sezóny: Marek TATAR (návrat z 1. EV Weiden - Nemecko)
 pred koncom prestupového obdobia: Matej BUKNA, Ladislav KARABÍN, Marián HORVÁTH (všetci Slovan Bratislava - Extraliga SR), Marcel HANZAL (Martimex ZŤS Martin - Extraliga SR)
zahraniční hráči v klube: Martin HLAVAČKA , Josef TUREK , Marek HARAZIM 
Najproduktívnejší hráč: Marián UHARČEK za 32 gólov, 18 asistencií a 50 bodov
najlepší strelec: Marián UHARČEK za 32 gólov
najlepší nahrávač: Marián UHARČEK za 18 nahrávok
najtrestanejší hráč: Patrik LUŽA za 101 trestných minút
juniori hrajúci počas sezóny: Ján ŠIMKO (38 zápasov – hlavnou náplňou mal zápasy medzi mužmi), Peter FABUŠ (38 zápasov – hlavnou náplňou mal zápasy medzi mužmi), Róbert DIAN (4 zápasy), Ján HOMÉR (1 zápas), Marek MASARYK (1 zápas)

Neúspešná baráž o extraligu 
Dubnica skončila po základnej časti na 3. mieste za Banskou Bystricou a Prešovom. Keďže sa extraliga od ďalšieho ročníka rozširovala o dve mužstvá, tak kluby, ktoré boli na prvom a druhom mieste postupovali priamo do extraligy. Dubnica po obsadení tretej priečky hrala baráž o extraligu. Tesne pred uzávierkou prestupov posilnili Dubnicu navrátilec z Martina Marcel Hanzal a trio Matej Bukna, Ladislav Karabin a Marián Horváth zo Slovana Bratislava.
Dubnica začala baráž úspešne, keď vyhrala obe stretnutia na ľade Liptovského Mikuláša, aj za výdatnej podpory veľkého počtu dubnických fanúšikov, ktorí v Liptovskom Mikuláši vytvorili pre dubnických hokejistov takmer domáce prostredie. Prvé stretnutie vyhrala Dubnica 3:2 po predĺžení, druhé 2:1, a v sérii sa tak ujala vedenia 2:0 na zápasy. Klub však nezvládol zvíťaziť ani v jednom domácom zápase, keď  najskôr prehral 1:5 a potom 1:2. Stav série bol teda vyrovnaný na 2:2 a Dubnica musela cestovať na rozhodujúci zápas do Liptovského Mikuláša. V riadnom hracom čase sa o postupujúcom do extraligy nerozhodlo, keď bol stav po 60 minútach 2:2. V predĺžení mali obe mužstvá niekoľko vyložených šancí. Rozhodujúci gól do siete Dubnice padol po predošlom samostatnom nájazde Dubnice. Prehra znamenala pre Dubnicu postupný úpadok seniorského hokeja v meste v nasledujúcich sezónach.

HK 32 Liptovský Mikuláš – HK Spartak Dubnica nad Váhom 3:2 (2:3 PP, 1:2, 5:1, 2:1, 3:2 PP)

Zdroj 
 štatistiky HK Spartak Dubnica nad Váhom v sezóne 1997/98
  – tímové štatistiky

Ľadový hokej v 1997
Ľadový hokej v 1998
MHK Dubnica nad Váhom